Pristeni rajoon
Pristeni rajoon (vene keeles Пристенский район) on 2. järgu haldusüksus (munitsipaalrajoon) Venemaal Kurski oblasti lõunaosas. Rajooni keskus on Pristeni alev. Rajoon piirneb põhjas Solntsevo rajooniga, idas Manturovo rajooniga, lõunas Belgorodi oblastiga ja läänes Obojani rajooniga. Rajooni pindala on 1010 km². Elanike arv oli 2012. aastal 16 434, 2007. aastal 18 738 ja 2002. aastal 21 249. Pristeni rajoonis on 69 asulat, mis kuuluvad kahe linnaasunduse (Kirovski ja Pristeni) ning kaheksa külaasunduse koosseisu.